vznesené Pripomienky v rámci medzirezortného pripomienkového konania

Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 

Počet vznesených pripomienok, z toho zásadných	1  / 1 	

Subjekt	Pripomienka	Typ	
SLASPO 	Čl. I 10. bod (§ 66 ods. 6) 
Žiadame vypustiť 10. bod. 

Odôvodnenie 

Tlačivo „zavedené“ a v SR používané na zabezpečenie náhrady vzniknutej škody vzniklo modifikáciou tlačiva European Accident Statement (EAS), ktoré vytvorila Európska federácia národných asociácií poisťovní a zaisťovní Insurance Europe (IE). Dlhodobou snahou IE je dosiahnuť stav, kedy budú tlačivá používané na popis udalostí pri dopravnej nehode a škodovej udalosti v rámci EÚ identické – ak budú označované registračnou značkou IE. Používanie tlačív, ktoré budú zodpovedať vzoru IE sa bude riadiť prísnymi pravidlami zabezpečujúcimi jednak autorské práva a jednak absolútne vylúčenie odchýliek formy tlačiva a teda vylúčenie dezinterpretácie v jazykových mutáciách (každá iná než anglická, francúzska a nemecká jazyková mutácia podlieha revízii a schváleniu IE). Pridanou hodnotou využívania jednotného tlačiva je jeho zrozumiteľnosť pre účastníkov nehody aj v prípade cezhraničnej udalosti, pričom sa v budúcnosti počíta aj s využitím vzoru tlačiva pre rôzne aplikácie smartfónov a iných komunikačných zariadení, čo môže výrazne zvýšiť komfort pre účastníkov dopravných nehôd a škodových udalostí. 
SLASPO je riadnym členom IE a je garantom distribúcie požiadavky na správne a legálne používanie EAS všetkým členským poisťovniam a ostatnej odbornej i laickej verejnosti. V bežne používaných tlačivách na Slovensku sú mierne odchýlky od pôvodného vzoru IE, čo však nie je prípustné v prípade, že je tlačivo označené ako „zodpovedajúce vzoru IE“. SLASPO vyvíja aktivity na zosúladenie súčasného stavu s požiadavkami IE, preto zastávame názov, že akékoľvek iné, než pôvodne zamýšľané využitie tlačiva a jeho prípadné dopĺňanie o nové požadované informácie je kontraproduktívne. 

Zároveň upozorňujeme na možné problémy pri aplikácii tohto ustanovenia v praxi, kedy osoba, ktorá nie je účastníkom škodovej udalosti nemusí byť vždy fyzicky zastihnuteľná a teda aj použitie tlačiva, jeho vyplnenie a podpísanie, by bolo nerealizovateľné. 

 	Z 	

Vysvetlivky  k použitým skratkám v tabuľke:	
O – obyčajná	
Z – zásadná